Číslo spisu: NBS1-000-060-176

Číslo záznamu: 100-000-295-806

Dátum: 06.07.2021

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 24.06.2021 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch, v  nadlimitnej zákazke s názvom „**Dátová stratégia Národnej banky Slovenska**“ uverejnenej v Ú. v. EÚ/S 117 dňa 18.06.2021 pod číslom 2021/S 117-306348 a vo Vestníku verejného obstarávania 144/2021 dňa 21.06.2021 pod číslom 29953 – MSS (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 1:**

Minimálna požadovaná úroveň podmienky účasti v bode 37.1.1.1 je podľa nás diskriminačná, pretože obmedzuje rozsah realizovaných služieb na úzky okruh odberateľov (centrálnu banku, regulátora finančného trhu, európsky orgán dohľadu alebo štatistický úrad v niektorej z krajín EU). Vzhľadom na charakter obstarávaných služieb, nie je podľa nášho názoru rozhodujúca povaha odberateľa. Bude akceptovaný zoznam dodávok poskytnutých služieb ak odberateľom nebol verejný obstarávateľ alebo obstarávateľ podľa zákona o verejnom obstarávaní, ako napríklad banka alebo poisťovňa?

**Odpoveď:**

Predmet zákazky predstavuje prípravu dátovej stratégie a návrhu celkového technického riešenia pre oblasť dát, ktorý súvisí prioritne s hlavnými procesmi obstarávateľa ako regulátora finančného trhu a tvorcu menovej politiky, nakoľko obstarávane dielo  musí  práve tieto procesy podporovať. Obzvlášť v oblasti stratégie pre dáta, ktorých objem/rozsah rastie každým rokom, je pre vytvorenie správnej stratégie v tejto oblasti znalosť procesov, ktoré tieto dáta používajú nevyhnutná. Preto obstarávateľ logicky požaduje, aby uchádzač mal znalosť kľúčových procesov, pre ktoré má navrhnúť dátovú stratégiu (dielo), čo potvrdí realizáciou minimálne jedného projektu  v  minimálnej hodnote 150 000,- eur bez DPH  pre centrálnu banku niektorej z krajín EU, regulátora finančného trhu, európsky orgán dohľadu alebo štatistický úrad v niektorej z krajín EU. Národná banka Slovenska ako regulátor finančného trhu okrem iného je národným orgánom dohľadu a plní funkcie v oblasti podpory menovej stability a v spolupráci s ECB a inými inštitúciami, pre ktoré spracúva štatistické údaje (EUROSTAT, OECD.. príp. EBA, ESMA, EIOPA). Tieto jej funkcie upravuje Zákon č. 566/1992 Zb. o Národnej banke Slovenska v § 2, z ktorých povahy činnosti  a zodpovedností sa žiadna nijako nepodobá komerčnej banke, či poisťovni, ale práve inštitúciám, ktoré sú vymenované v požadovaných podmienkach účasti. Svojim obsahom sú podobné aj hlavné procesy a činnosti národných regulátorov aj iných sektorov, preto obstarávateľ upravuje  súťažné podklady v bode 37.1.1.1 a nahradzuje slovné spojenie „regulátora finančného trhu“ slovným spojením „národného regulátora (NRA – National Regulatory Authority) v niektorej z krajín EU“, čím sa rozširuje zoznam subjektov, ktorým uchádzač poskytol podobnú službu,   
o národných regulátorov v jednotlivých sektoroch, ako je napr. energetika, elektronické komunikácie či životné prostredie.

Ing. Jaroslav Mikla

Výkonný riaditeľ úseku finančného riadenia a informačných technológií,

dočasne poverený riadením úseku hospodárskych služieb a bezpečnosti